Fi stqarrija għall-istampa l-Ministru għall-Ġustizzja Owen Bonnici wieġeb għall-istqarrija tal-Partit Nazzjonalista dwar il-ħtieġa li l-istat għandu jiffinanzja lill-partiti politiċi. Owen qal li issa mhux il-waqt. Issa, qal Owen, hu meħtieġ li tgħaddi l-liġi dwar il-finanzjament tal-partiti politiċi u wara numru ta' snin taħdem sewwa, imbagħad ikun il-mument li nikkunsidraw jekk, meta u kif għandu jsir il-finanzjament tal-partiti politiċi mill-istat. Owen għandu żball. Għax il-finanzjament tal-partiti politiċi mill-istat Malti diġa qiegħed isir. Ilu jsir 20 sena u jibbenefikaw minnu il-PN u l-PL. Biċċa xogħol għal Owen biex isib tarf ta' din il-problema: min-naħa waħda l-Gvern tiegħu jgħid li għalissa ma jridx jagħti finanzi lill-partiti politiċi u min-naħa l-oħra fil-budget ta' kull sena l-Gvern stess jagħti €100,000 lill-Partit Nazzjonalista u €100,000 lill-Partit Laburista. B'id waħda l-Gvern qiegħed jgħid u bl-oħra qiegħed jgħid Iva jew le?
B'id waħda jgħid le u bl-oħra jgħid iva